ธปท.เปิดประมูลพันธบัตรแสนล้าน
ธปท.ออกพันธบัตรอายุไม่เกิน 15 วัน วงเงิน 1.05 แสนล้านบาทพร้อมเปิดประมูลช่วงเดือนก.ค.
11 ก.ค. 2554

ธปท.ออกพันธบัตรอายุไม่เกิน 15 วัน วงเงิน 1.05 แสนล้านบาทพร้อมเปิดประมูลช่วงเดือนก.ค. 
นางผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) ออกประกาศเพื่อกำหนดการออกพันธบัตรธบัตรธนาคารแห่งประเทศไทยอายุไม่เกิน 15 วัน ประจำเดือนก.ค.ปีนี้ เมื่อวันที่ 5 ก.ค.ที่ผ่านมา โดยให้มีผลตั้งแต่วันที่ 6ก.ค.เป็นต้นไป  ให้สถาบันการเงินที่สนใจทราบโดยทั่วกัน 
ทั้งนี้ ในเดือนก.ค.ธปท.จะออกพันธบัตร เพื่อเปิดประมูลรวมทั้งสิ้น 1.05 แสนล้านบาท แบ่งเป็นพันธบัตร ธปท.รุ่น พ.53/14/54 วงเงิน 5.5 หมื่นล้านบาท อายุ 14 วัน ประมูลวันที่ 7ก.ค. 2554 วันที่ชำระเงิน 11ก.ค.2554 วันครบกำหนด 25ก.ค.2554 และพันธบัตร ธปท. รุ่น พ.54/14/54 วงเงิน 5 หมื่นล้านบาท อายุ 14 วัน เปิดประมูลวันที่ 8ก.ค.2554 วันที่ชำระเงิน 12ก.ค.2554 และวันครบกำหนด 26 ก.ค. 2554